Ísland gerði jafntefli , 1 - 1 , gegn Portúgal í sínum fyrsta leik á stórmóti í knattspyrnu karla . Birkir Bjarnason skoraði mark Íslands í seinni hálfleik . Nani , framherji Portúgal , hafði skorað mark í fyrri hálfleik . Þetta voru frábær úrslit fyrir Ísland sem er nú í öðru sæti í F-riðli á mótinu , jafnt með Portúgal með eitt stig . Austuríki tapaði fyrr í dag fyrir Ungverjalandi , 2 - 0 . Ungverjar eru því í fyrsta sæti riðilsins . Hannes Þór Halldórsson var stórkoslegur í íslenska markinu og varði hvað eftir annað öflug skot frá sókndjörfum Portúgölunum . Hannes varði átta sinnum í leiknum . Auglýsing Íslensku stuðningsmennirnir á vellinum létu gríðarlega vel í sér heyra og yfirgnæfðu portúgölsku stuðningsmennina á vellinum í Saint Étienne . Á Ingólfstorgi safnaðist gríðarlegur fjöldi fólks saman og var setið á nærliggjandi húsþökum og þétt staðið á öllu torginu . Fulltrúar Tólfunar , stuðningsmannaklúbbi íslenska landsliðsins , héldu stemmningunni gangandi þar og var mikið sungið og fagnað . Næsti leikur Íslands er gegn Ungverjalandi á laugardaginn klukkan 16 . Leikurinn fer fram í Marseilles í Suður-Frakklandi . Þriðji og síðasti leikur Íslands í riðlakeppni Evrópumótsins verður á miðvikudaginn 22. júní . Sá leikur verður gegn Austurríki í París . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .